## «Қазақстан Республикасындағы бағалау қызметі туралы» Қазақстан Республикасының Заңына өзгерістер мен толықтырулар енгізу туралы» Қазақстан Республикасы Заңының жобасы

Жоба

**ҚАЗАҚСТАН РЕСПУБЛИКАСЫНЫҢ ЗАҢЫ**

«Қазақстан Республикасындағы бағалау қызметі туралы» Қазақстан Республикасының Заңына өзгерістер мен толықтырулар енгізу туралы

1-бап. «Қазақстан Республикасындағы бағалау қызметі туралы» Қазақстан Республикасының 2018 жылғы 10 қаңтардағы № 133-VІ Заңына өзгерістер мен толықтырулар енгізілсін:

1. «Қазақстан Республикасындағы бағалау қызметі туралы» Қазақстан Республикасының 2018 жылғы 10 қаңтардағы № 133-VІ Заңына (Қазақстан Республикасы Парламентінің Жаршысы, 2018 ж., № 1, 3-құжат; 2018 ж., № 10, 32-құжат; 2018 ж., № 19, 62-құжат; 2020 ж., № 13, 67-құжат):

1) 1-бапта:

4), 5) және 7-тармақшалар мынадай редакцияда жазылсын:

«4 бағалау күні – бағалау объектiсiнiң ықтимал нарықтық немесе өзге құны айқындалатын күн;

5) бағалау қызметі – белгілі бір күнге бағалау объектісінің ықтимал нарықтық немесе осы Заңда, Қазақстан Республикасының өзге де заңдарында және бағалау стандарттарында көзделген өзге де құнын айқындауға бағытталған кәсіптік қызмет;

7) бағалау стандарты – бағалау қызметі саласындағы уәкілетті орган бағалау объектісінің ықтимал нарықтық немесе өзге құнын айқындауға бірыңғай талаптар белгілейтін нормативтік құқықтық акт;»;

10) тармақшадағы «бағалаушылар палатасының сараптамалық кеңесі өткізетін» деген сөздер «бағалаушылар палатасы өткізетін» деген сөздермен ауыстырылсын;»;

11) және 18) тармақшалар мынадай редакцияда жазылсын:

«11) бағалаушы – «бағалаушы» біліктілігін беру туралы куәлігі бар және бағалаушылар палаталарының біреуінің мүшесі болып табылатын жеке тұлға және (немесе) Еуразиялық экономикалық одаққа (бұдан әрі – ЕАЭО) мүше мемлекетті тіркеу елінің заңнамасына сәйкес бағалау қызметін жүзеге асыратын көрсетілетін қызметті беруші;

18) нарықтық құн – тиісті маркетинг жүргізілгеннен кейін тараптардың әрқайсысы жете хабардар бола отырып, есеппен әрі мәжбүрлеусіз әрекет ететін коммерциялық мәміле нәтижесінде мүдделі тұлға мен сатушы арасында бағалау күніне актив немесе міндеттеме алмасу жасалатын ақшалай есеп айырысу сомасы;»;

мынадай мазмұндағы 26), 27), 28), 29), 30), 31) және 32) тармақшалармен толықтырылсын:

26) көрсетілетін қызметті беруші –мүлікті бағалау жөніндегі қызметті ұсынатын немесе осындай қызметті, оның ішінде Қазақстан Республикасының немесе басқа мүше мемлекеттердің аумақтарына жеткізуге ниетті ЕАЭО-ға мүше басқа мемлекеттің тұлғасы болып табылатын мүлікті бағалау жөніндегі көрсетілетін қызметті беруші;

27) сәйкестендіру деректері – тіркеу елінің талаптарына сәйкес салық төлеушінің деректері;

28) бағалау объектілерінің салыстырмалы тізбесі – ЕАЭО-ға мүше мемлекеттердің аумағындағы тиісті объектілерге қатысты мүлікті бағалауды жүргізуге құқық беретін рұқсаттардың атаулары көрсетілген мүлікті бағалау объектілерінің тізбесі,

Жоғары Еуразиялық экономикалық кеңестің 2021 жылғы 10 желтоқсандағы шешімімен бекітілген қызметтердің бірыңғай нарығының жұмыс істеуі шеңберінде бағалау қызметін жүзеге асыру шарттарына Жалпы тәсілдерге № 2 қосымша болып табылады;

29) ЕАЭО-ға мүше мемлекеттер – ЕАЭО мүшелері және 2014 жылғы 29 мамырдағы Еуразиялық экономикалық одақ туралы шарттың (бұдан әрі – шарт) Тараптары болып табылатын мемлекеттер;

30) реципиент ел – аумағында ЕАЭО-ға мүше басқа мемлекеттің көрсетілетін қызметті берушісі бағалау қызметін жүзеге асыратын ЕАЭО-ға мүше мемлекет;

31) тіркеу елі – аумағында ЕАЭО-ға мүше басқа мемлекеттің көрсетілетін қызметті берушісі тіркелген (құрылған) ЕЭО-ға мүше мемлекет;

32)  ЕАЭО бағалаушыларының тізілімі – ЕАЭО-ға мүше басқа мемлекеттердің аумақтарында мүлікті бағалау жөніндегі қызметтерді ұсынатын бағалаушылардың тізімі;

33) көрсетілетін қызметті берушілердің тізілімі-бағалаушылар палаталарының мәліметтері негізінде жасалған, Қазақстан Республикасының аумағында мүлікті бағалау жөніндегі қызметтерді ұсынатын ЕАЭО-ға мүше басқа мемлекеттердің бағалаушыларының тізімі.»;

2) 4-бапта:

2 тармақ мынадай редакцияда жазылсын:

«2. Бағалаушы бағалау қызметін дербес түрде жеке кәсіпкер ретінде және/немесе бағалаушы мен заңды тұлға арасындағы еңбек шарты негізінде жүзеге асыруға құқылы.»;

3) 5-баптың 2) тармақшасында «ақпарат» деген сөз алып тасталсын;

4) 6-баптың 2-тармағында:

5) тармақша мынадай редакцияда жазылсын:

«5) атқарушылық іс жүргізу шеңберінде мүліктің құнын айқындау;»;

5) 8-бапта:

2-тармақта:

1) тармақша мынадай редакцияда жазылсын:

«1) тараптардың деректемелері:

жеке тұлға үшін-тегі, аты, әкесінің аты (ол болған жағдайда), жеке сәйкестендіру нөмірі немесе сәйкестендіру деректері, тұрғылықты жері (пошталық мекенжайы);

бағалаушы еңбек шартын жасасқан заңды тұлға үшін – атауы, орналасқан жері (заңды мекенжайы), бизнес-сәйкестендіру нөмірі немесе сәйкестендіру деректері, банк деректемелері;»;

4) және 16) тармақшалар мынадай редакцияда жазылсын:

«4) бағалау күні;

16) жосықсыз бағалаушылар тізілімімен танысу;»;

мынадай мазмұндағы 17) және 18) тармақшалармен толықтырылсын:

«17) бағалауды тағайындау;

18) осы Заңда көзделмеген өзге де шарттар қамтылуға тиіс.»;

3-тармақ алып тасталсын;»;

6) 9-бапта:

1 тармақ мынадай редакцияда жазылсын:

«1. Жүргізілген бағалау нәтижелері бойынша бағалау туралы есептің кемінде екі данасы жасалады, оның біреуі бағалаушылар палатасы айқындайтын тәртіппен бағалаушыда немесе бағалаушы еңбек шартын жасасқан заңды тұлғада сақталады, екінші және одан кейінгі даналар тапсырыс берушіге беріледі (бағалау жүргізуге арналған шартта көзделген тәртіппен).»;

3-тармақ мынадай редакцияда жазылсын:

«3. Осы Заңда көзделген негіздер бойынша және тәртіппен жасалған бағалау туралы есепте көрсетілген бағалау объектісінің ықтимал нарықтық немесе өзге құнының жиынтық шамасы, егер Қазақстан Республикасының заңнамасында өзгеше белгіленбесе, бағалау объектісімен мәміле жасау мақсаттары үшін ұсынылатын болып танылады.»;

7) 11-бапта:

1-тармақ мынадай редакцияда жазылсын:

«1. Бағалау туралы есептің Қазақстан Республикасының бағалау қызметі туралы заңнамасының талаптарына сәйкестігі және (немесе) бағалау туралы есепте белгіленген бағалау объектісінің ықтимал нарықтық немесе өзге құны шамасының анықтығы туралы, оның ішінде дәл осы объектіні бағалау туралы қолда бар өзге есепке байланысты да дау болған жағдайда, бағалау туралы есепке сараптама жүргізілуі мүмкін.»;

1-тармақтың екінші бөлігі мынадай редакцияда жазылсын:

«Бағалау туралы есептің сараптамасын Қазақстан Республикасының бағалау қызметі туралы заңнамасына сәйкес бағалауды жүргізген бағалаушы мүшесі болып табылатын бағалаушылар палатасының сарапшысы немесе сарапшылары жүргізеді.»;

2-тармақта:

бірінші бөлікте «бағалаушылар палатасының сараптамалық кеңесі дайындаған» деген сөздер алып тасталсын;

екінші және үшінші бөліктерде «сараптамалық кеңестің» деген сөздер алып тасталсын;

3-тармақта «сараптама кеңесі» деген сөздер алып тасталсын;

7-тармақтың екінші бөлігі мынадай редакцияда жазылсын:

«Сараптамалық қорытынды сот тәртібімен анық емес деп танылған жағдайда сараптамалық қорытындыға қол қойған сарапшы немесе сарапшылар осы Заңға және Қазақстан Республикасының өзге де заңдарына сәйкес жауапты болады.»;

8) 12-бапта:

3-тармақтың екінші бөлігінде «осы Заңда көзделген негіздер бойынша» деген сөздер алып тасталсын;

9) 13-баптың 4-тармағы алып тасталсын.

10) 14-баптың 1-тармағында:

мынадай мазмұндағы 7) тармақшамен толықтырылсын:

«7) ЕАЭО-ға мүше кез келген мемлекетте бағалау қызметін жүзеге асыруға құқығы бар.»;

11) 15-баптың 1-тармағында:

12-1) тармақша мынадай редакцияда жазылсын:

«12-1) ипотекалық шарт жасасу кезінде, сондай-ақ кепілге салынған мүлікті сату кезінде қамтамасыз ету болып табылатын мүлікті бағалау туралы есептер туралы ақпаратты бағалау туралы есеп жасалған күннен бастап үш жұмыс күні ішінде бағалаушылар палатасына беруге;»;

12) 17-бапта:

1-тармақтың 4) тармақшасы алып тасталсын;»;

2-тармақта:

11-1) тармақшадағы «есептердің көшірмесі бар ақпарат» деген сөздер «есептер туралы ақпарат» деген сөздермен ауыстырылсын;»;

мынадай мазмұндағы 15) және 16) тармақшалармен толықтырылсын:

«15) бағалау қызметі саласындағы уәкілетті органмен және өзін-өзі реттеу саласындағы уәкілетті органмен келісім бойынша, осы Заңға, бағалау стандарттарына және халықаралық бағалау стандарттарына қайшы келмейтін бағалаушылар палатасының қағидалары мен стандарттарын бекітуге;

16) бағалаушылардың біліктілігін арттыру қағидаларын және бағалаушыларға кандидаттардың тағылымдамадан өту тәртібін әзірлеуге және бекітуге міндетті.»;

13) 19-бапта:

1-тармақтың бірінші бөлігі мынадай редакцияда жазылсын:

«1. Бағалаушылар палатасына мүшелік бағалаушылар палатасы мүшесінің өтініші бойынша тоқтатыла тұрады.»;

2-тармақта:

1) тармақша мынадай редакцияда жазылсын:

«1) бағалаушылар палатасы мүшесінің өтініші;»;

3) тармақша алып тасталсын;»;

мынадай мазмұндағы 4), 5), 6) және 7) тармақшалармен толықтырылсын:

«4) бағалаушылар палатасына қабылдау үшін негіз болған құжаттарда бағалаушының анық емес ақпарат немесе қасақана бұрмаланған мәліметтер беру фактісі анықталған;

5) адамның өлімі;

6) экономикалық қызмет саласындағы қылмыстық құқық бұзушылықтар үшін, сондай-ақ қасақана жасалған ауырлығы орташа қылмыстар, ауыр және аса ауыр қылмыстар үшін соттың айыптау үкімінің заңды күшіне енуі;

7) адамға медициналық сипаттағы мәжбүрлеу шараларын қолдану туралы сот шешімінің заңды күшіне енуі жағдайында тоқтатылады.»;

3-тармақта:

бірінші абзац мынадай редакцияда жазылсын:

«3. Бағалаушылар палатасы бағалаушының бағалаушылар палатасына мүшелігі тоқтатыла тұрған немесе тоқтатылған күннен кейінгі үш жұмыс күнінен кешіктірмей, ол жөнінде:»;

2) тармақша алып тасталсын.»;

14) 20-бапта:

2-тармақтың екінші бөлігінің 8) тармақшасы алып тасталсын;»;

4-тармақтың бірінші бөлігінде:

5) тармақша мынадай редакцияда жазылсын:

«5) «бағалаушы», «сарапшы» біліктіліктерін беру туралы куәліктерден айыру туралы мәселені қарау;»;

мынадай мазмұндағы 6) тармақшамен толықтырылсын:

«6) осы Заңда, Қазақстан Республикасының өзге де заңдарында және бағалаушылар палатасының жарғысында көзделген өзге де мәселелер жатады.»;

мынадай мазмұндағы 7-тармақпен толықтырылсын:

«7. Бағалаушылар палатасының атқарушы басқару органының басшысы өз міндеттерін атқару кезеңінде бағалау қызметін жүзеге асыруға құқығы жоқ.»;

15) 21-бапта:

1-тармақта:

бірінші абзац мынадай редакцияда жазылсын:

«1. Бағалаушылар палатасы тапсырыс берушілер мен үшінші тұлғалар алдында өз мүшелерінің мүліктік жауапкершілігін қамтамасыз ету үшін мынадай тәсілдердің біреуін:»;

1) тармақшадағы «және бағалаушылар палатасының» деген сөздер алып тасталсын;»;

16) 23-бапта:

2-тармақтың бірінші бөлігі мынадай редакцияда жазылсын:

«2. «Бағалаушы» біліктілігін беру туралы куәлікті алуға арналған біліктілік емтиханына «бағалау» мамандығы бойынша жоғары білімі және (немесе) жоғары техникалық немесе экономикалық білімі бар, бағдарламаға сәйкес және бағалаушылар палатасы бекіткен сағат көлемінде оқудан немесе қайта даярлаудан өткен, сондай-ақ бағалаушылар палатасы айқындайтын тәртіппен бағалаушыда кемінде бір мерзімге тағылымдамадан өткен жеке тұлғалар жіберіледі.»;

17) 25-бапта:

1-тармақта:

бірінші абзац мынадай редакцияда жазылсын:

«1. «Бағалаушы» біліктілігін беру туралы куәліктің қолданылуын тоқтата тұру бағалаушының қызметін бақылау немесе жеке және заңды тұлғалардың өтініштерін қарау нәтижелері бойынша бағалаушылар палатасының бастамасымен жүзеге асырылады.»;

1) және 2) тармақшалар алып тасталсын.»;

екінші бөлігі мынадай редакцияда жазылсын:

«Бұл ретте «бағалаушы» біліктілігін беру туралы куәліктің қолданылуын тоқтата тұру кезеңі «бағалаушы» біліктілігін беру туралы куәліктің қолданылуын тоқтата тұру мерзімі кезеңінде оқу курсынан өте отырып, бір айдан бір жылға дейін құрайды.»;

2 және 3-тармақтар алып тасталсын;»;

4-тармақта:

бірінші абзац мынадай редакцияда жазылсын:

«4. «Бағалаушы» біліктілігін беру туралы куәліктен айыру бағалаушылар палатасының басқармасы алқа органының шешімімен мынадай жағдайларда жүзеге асырылады:»;

1) тармақша мынадай редакцияда жазылсын:

«1) залалды өтеу жағдайын қоспағанда, бағалаушы мемлекеттің, жеке және (немесе) заңды тұлғалардың мүдделеріне нұқсан келтіруге әкеп соқтыра отырып, Қазақстан Республикасының заңнамасына сәйкес белгіленген Қазақстан Республикасының бағалау қызметі туралы заңнамасын бұзған;»;

2) тармақша алып тасталсын.»;

4) тармақша мынадай редакцияда жазылсын:

«4) бір есепті кезең ішінде бағалау туралы анық емес есеп екі реттен көп жасалған жағдайларда жүзеге асырады.»;

5 тармақ мынадай редакцияда жазылсын:

«5. «Бағалаушы» біліктілігін беру туралы куәліктің қолданылуы тоқтатыла тұрған жағдайда бағалаушылар палатасы куәлікті тоқтата тұрудың басталу және аяқталу күндерін көрсете отырып, оны палатаның интернет-ресурсында жариялай отырып, бағалаушылар палатасы мүшелерінің тізіліміне тиісті ақпаратты енгізеді.»;

6-тармақ алып тасталсын.»;

7-тармақта:

1) тармақша мынадай редакцияда жазылсын:

«1) залалды өтеу жағдайын қоспағанда, сарапшы Қазақстан Республикасының заңнамасына сәйкес белгіленген мемлекеттің, жеке және (немесе) заңды тұлғалардың мүдделеріне нұқсан келтіруге әкеп соқтырған Қазақстан Республикасының бағалау қызметі туралы заңнамасын бұзған;»;

2) тармақша алып тасталсын.»;

18) 26-бапта:

5) тармақша мынадай редакцияда жазылсын:

«5) шарт жасасу кезінде Жосықсыз бағалаушылар тізілімімен танысуға;»;

мынадай мазмұндағы 6) тармақшамен толықтырылсын:

«6) осы Заңда және Қазақстан Республикасының өзге де заңдарында көзделген өзге де құқықтарды жүзеге асыруға құқығы бар.»;

19) 6-тарау мынадай редакцияда жазылсын:

«6-тарау. Бірыңғай қызметтер нарығының жұмыс істеуі шеңберіндегі қызмет

   29-бап. Бағалаушының және/немесе көрсетілетін қызметті берушінің ЕАЭО-ға мүше басқа мемлекеттің аумағында қызметтер көрсету жөніндегі міндеттері

1. Бағалаушы:

1) мүшесі болып табылатын бағалаушылар палатасына ЕАЭО бағалаушылар тізіліміне сәйкес ЕАЭО-ға мүше басқа мемлекеттің аумағында бағалау қызметін жүзеге асыру ниеті туралы ақпаратты жазбаша немесе электрондық нысанда беруге;

 2) басқа мүше мемлекеттің аумағында бағалау қызметін жүзеге асыру кезінде реципиент елдің ұлттық режимінің шарттарын сақтауға (мүліктік жауапкершілікті қамтамасыз етуді ескере отырып);

3) басқа мүше мемлекеттің аумағында бағалау қызметін жүзеге асыру кезінде Бағалау объектісінің салыстырмалы тізбесін басшылыққа алуға;

4) ЕАЭО-ға басқа мүше мемлекеттің аумағында бағалау қызметін жүзеге асыру кезінде ЕАЭО-ға мүше мемлекеттің заңнамасына сәйкес оның қызметіне бақылауды және шағымдарды қарауды жүзеге асыратын құзыретті органды таңдауға:

5) мүше болып табылатын бағалаушылар палатасына есепті жылдан кейінгі жылдың 1 ақпанынан кешіктірмей Қазақстан Республикасының бағалау қызметі туралы заңнамасына сәйкес нысан бойынша реципиент елдің аумағында мүлікті бағалау туралы қол қойылған есептер (қорытындылар) туралы ақпаратты электрондық нысанда беруге міндетті.

Бағалаушы мүлікті бағалау туралы есептер (қорытындылар) туралы ақпаратты ұсынбаған жағдайда, осындай ақпарат жіберілгенге дейін оның реципиент елінің аумағында бағалау қызметін жүзеге асыру құқығын тоқтата тұруға әкеп соғады.

2. Қазақстан Республикасының аумағында қызметін жүзеге асыратын көрсетілетін қызметті беруші:

1) бағалау қызметін жүзеге асыру кезінде осы Заңның, Қазақстан Республикасының өзге де құқықтық актілерінің талаптарын сақтауға;

2) Қазақстан Республикасының аумағында көрсетілетін қызметті берушінің қызметіне шағымдарды бақылау мен қарауды жүзеге асыру үшін бағалаушылар палатасын таңдау;

3) Осы Заңның 8-бабының 2-тармағына сәйкес бағалау жүргізуге арналған шартта сондай-ақ:

тіркелген елінің өзінің құзыретті органының атауын;

бағалаушыны тіркелген елінің біліктілік (рұқсат беру) құжатының деректемелерін (нөмірі және берілген күні, кім берді);

Қазақстан Республикасының аумағында бақылауды және шағымдарды қарауды жүзеге асыратын Қазақстан Республикасының өзін-өзі реттейтін ұйымының атауын көрсетуге міндетті.

Көрсетілетін қызметті берушінің Қазақстан Республикасының аумағында қызметінің басталу күні ол туралы ақпаратты көрсетілетін қызметті берушілердің тізілімінде орналастыру күні болып табылады.»;

30-бап. Қызметтердің бірыңғай нарығының жұмыс істеуі шеңберіндегі бағалаушылар палатасының міндеттері

1. Бағалаушылар палатасы:

1) бағалаушылар палатасының интернет-ресурсында орналастыра отырып, Қазақстан Республикасының заңнамасына сәйкес мемлекеттік және орыс тілдерінде ЕАЭО бағалаушылар тізілімін жүргізуге;

2) бағалаушы хабарлаған күннен бастап екі жұмыс күні ішінде бағалаушы туралы ақпаратты ЕАЭО бағалаушылар тізіліміне енгізуге;

3) шешім қабылданған күннен бастап екі жұмыс күні ішінде ЕАЭО-ға мүше басқа мемлекеттің заңнамасын бұзғаны және бағалаушыға ықпал ету шаралары туралы ақпаратты ЕАЭО бағалаушылар тізіліміне енгізуге;

4) бағалаушының ЕАЭО-ға мүше басқа мемлекеттің аумағында қызметін жүзеге асыру құқығын тоқтата тұруға және одан айыруға;

5) осы Заңның талаптарына сәйкес ЕАЭО-ға мүше басқа мемлекеттің бағалаушысының қызметіне бақылауды жүзеге асыруға;

6) Қазақстан Республикасының заңнамасына сәйкес тәртіппен және мерзімдерде ЕАЭО-ға мүше басқа мемлекеттің бағалаушысының әрекеттеріне жеке және заңды тұлғалардың өтініштерін (шағымдарын) қарауға;

7) ЕАЭО-ға мүше басқа мемлекеттің құзыретті органының ақпараты негізінде Қазақстан Республикасының заңнамасына сәйкес бағалаушыға қатысты ықпал ету шараларын қолдануға міндетті.

Реципиент елдің аумағында бағалаушының қызметіне өтініш (шағым) келіп түскен жағдайда, бағалаушылар палатасы бұл шағымды реципиент елінің құзыретті органына 7 жұмыс күні ішінде жібереді.

8) тоқсан сайын есепті тоқсаннан кейінгі айдың 20-нан кешіктірмей Қазақстан Республикасының бағалау қызметі туралы заңнамасына сәйкес қызметтердің бірыңғай нарығы шеңберінде бағалау қызметін жүзеге асыратын бағалаушылар туралы ақпаратты бағалау қызметі саласындағы уәкілетті органға ұсынуға міндетті.»;

31-бап. Қызметтердің бірыңғай нарығы шеңберіндегі құзыретті органдар

Осы Заңның мақсаттары үшін құзыретті органдар:

1) ЕАЭО-ға қатысушы елдердің құзыретті органдары арасындағы әкімшілік ынтымақтастық бөлігінде –бағалау қызметі саласында мемлекеттік бақылауды жүзеге асыратын бағалау қызметі саласындағы уәкілетті орган, бағалаушылар палаталарының Қазақстан Республикасы заңнамасының, бағалаушылар палатасы жарғысының және ол қабылдаған қағидалар мен стандарттардың сақталуына;

2) Қазақстан Республикасының аумағында бағалау қызметін жүзеге асыратын көрсетілетін қызметті берушілердің қызметіне бақылауды, оның ішінде көрсетілетін қызметті берушінің бағалау қызметін жүзеге асыру кезінде оның әрекеттеріне (әрекетсіздігіне) шағымдарды қарауды және осы Заңға сәйкес тәртіптік ықпал ету шараларын қолдануды бөлігінде – бағалаушылардың өзін-өзі реттейтін ұйымдары – бағалаушылар палатасы құзыретті органдар болып табылады.»;

32-бап. Қазақстан Республикасының бағалау қызметі туралы заңнамасын бұзғаны үшін жауаптылық

Қазақстан Республикасының бағалау қызметі туралы заңнамасын бұзған тұлғалар Қазақстан Республикасының заңдарына сәйкес жауапты болады.»;

20) 7-тарау мынадай редакцияда жазылсын:

«7-тарау. Бағалау қызметін мемлекеттік реттеу

33-бап. Бағалау қызметі саласындағы мемлекеттік бақылау

1. Бағалау қызметі саласындағы уәкілетті орган бағалау қызметі саласындағы мемлекеттік бақылауды, бағалаушылар палаталарының Қазақстан Республикасының заңнамасын, бағалаушылар палатасының жарғысын және ол қабылдаған қағидалар мен стандарттарды сақтауын мемлекеттік бақылауды жүзеге асырады.

2. Бағалау қызметі саласында бағалаушылар палаталарының қызметін мемлекеттік бақылау Қазақстан Республикасының Кәсіпкерлік кодексіне сәйкес тексерулер және бақылау субъектісіне бару арқылы профилактикалық бақылау жүргізу жолымен жүзеге асырылады.

3. Бағалаушылар палатасының қызметіне тексеру жүргізу туралы шешімді бағалау қызметі саласындағы уәкілетті орган бағалаушылар палатасының, оның мүшелерінің Қазақстан Республикасы заңнамасының талаптарын, бағалаушылар палатасының жарғысын және ол қабылдаған қағидалар мен стандарттарды бұзғаны туралы жеке және заңды тұлғалардың арыздары, мемлекеттік органдардың, жергілікті өзін-өзі басқару органдарының, құқық қорғау органдарының жүгінімдері мен сұрау салулары негізінде қабылдайды.

4. Қазақстан Республикасының заңнамасын, бағалаушылар палатасының Жарғысын және ол қабылдаған қағидалар мен стандарттарды бұзушылықтар анықталған жағдайда бағалау қызметі саласындағы уәкілетті орган бағалаушылар палатасына анықталған бұзушылықтарды жою туралы нұсқама жібереді.

Бұзушылықтар белгіленген мерзімде жойылмаған кезде бағалау қызметі саласындағы уәкілетті орган Қазақстан Республикасының заңнамасына сәйкес шаралар қабылдайды.

Бағалау қызметі саласындағы уәкілетті орган бағалаушылар палатасын осы Заңның 16-бабының 6-тармағында көзделген негіздер бойынша кейіннен бағалаушылардың өзін-өзі реттейтін ұйымдары тізілімінен алып тастай отырып мәжбүрлеп тарату жөнінде сотқа жүгінеді.»;

34-бап. Бағалау қызметі саласындағы уәкілетті органның құзыреті

Бағалау қызметі саласындағы уәкілетті органның құзыретіне:

1) бағалау қызметі саласындағы мемлекеттік саясатты қалыптастыру және іске асыру;

1-1) осы Заңның мақсаты мен міндеттеріне және Қазақстан Республикасының заңнамасына сәйкес Қазақстан Республикасының бағалау қызметі саласындағы нормативтік құқықтық актілерін әзірлеу және бекіту;

2) бағалаушылар палатасының қызметін бақылау;

3) бағалаушылардың өзін-өзі реттейтін ұйымдарының тізілімін жүргізу;

3-1) жосықсыз бағалаушылардың тізілімін жүргізу;

4) бағалау қызметі саласындағы реттеушілік әсерге талдау жасау;

5) бағалаушылар палаталарының қағидалары мен стандарттарын келісу;

6) бағалаушылар палаталарының қызметі туралы ақпарат сұрату;

7) біліктілік комиссиясының құрамына өкілдерін жіберу;

8) бағалаушылар палатасын осы Заңда көзделген негіздер бойынша мәжбүрлеп тарату туралы талап қоюды сотқа беру;

9) осы Заңда, Қазақстан Республикасының өзге де заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асыру жатады;

10) көрсетілетін қызметті берушілердің тізілімін жүргізу;

11) ЕАЭО-ға мүше басқа мемлекеттердің мүлікті бағалау жөніндегі қызметтерді көрсететін бағалаушылар, бағалаушылар тізілімдерінің нысандарын бекітеді;

12) бағалаушының азаматтық-құқықтық жауапкершілігін сақтандырудың үлгілік шартын әзірлейді және бекітеді.»;

21) мынадай мазмұндағы 7-тараумен толықтырылсын:

«8-тарау. Қорытынды және өтпелі ережелер

35-бап. Өтпелі ережелер

1. Бағалаушылар – бағалау қызметін жүзеге асыру құқығына арналған лицензиялары бар жеке тұлғалар осы Заң қолданысқа енгізілген күннен бастап бағалаушылар палатасында біліктілік емтиханынан өтпестен осы Заң ресми жарияланған күннен бастап бір жыл ішінде «бағалаушы» біліктілігін беру туралы куәлікті алуға құқылы.».

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

 **Президенті** **Қ. Тоқаев**